[pic] | AN COIMISIÚN EORPACH |

An Bhruiséil 1.4.2011

COIM(2011) 179 leagan deireanach

2010/0059 (COD)

TUAIRIM ÓN gCOIMISIÚN de bhun Airteagal 294(7)(c) den Chonradh ar Fheidhmiú an Aontais Eorpaigh, i dtaca le leasuithe Pharlaimint na hEorpa ar sheasamh na Comhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1905/2006 lena mbunaítear ionstraim maoinithe le haghaidh comhair um fhorbairt

2010/0059 (COD)

TUAIRIM ÓN gCOIMISIÚNde bhun Airteagal 294(7)(c) den Chonradh ar Fheidhmiú an Aontais Eorpaigh,i dtaca le leasuithe Pharlaimint na hEorpaar sheasamh na Comhairle maidir leis antogra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1905/2006 lena mbunaítear ionstraim maoinithe le haghaidh comhair um fhorbairt

1. Réamhrá

Foráiltear le hAirteagal 294(7)(c) den Chonradh ar Fheidhmiú an Aontais Eorpaigh go dtabharfaidh an Coimisiún tuairim uaidh ar na leasuithe atá molta ag Parlaimint na hEorpa ag an dara léamh. Leagann an Coimisiún amach thíos a thuairim ar na seacht leasú atá molta ag an bParlaimint.

2. Cúlra

An dáta ar seoladh an togra chuig an bParlaimint agus chuig an gComhairle: 17 Márta 2010

Doiciméad COIM(2010) 102 leagan deireanach – 2010/0059 COD

Dáta na tuairime ón bParlaimint ag an gcéad léamh: 21 Deireadh Fómhair 2010

An dáta ar seoladh an togra leasaithe chuig an bParlaimint agus chuig an gComhairle: dada

Dáta an chomhaontaithe pholaitiúil maidir le seasamh na Comhairle: dada

An dáta ar glacadh seasamh na Comhairle go foirmiúil: 10 Nollaig 2010

Dáta na tuairime ón bParlaimint ag an dara léamh: 3 Feabhra 2011

3. Cuspóir an togra

Go dtí seo bhí rochtain fhabhrach ag tíortha san Afraic, i Muir Chairib agus san Aigéan Ciúin (tíortha ACC) ar mhargadh an AE. Tar éis do Chomhlachtaí Achomhairc agus Réitigh Díospóide na hEagraíochta Domhanda Trádála (EDT) rialuithe a dhéanamh, níor mhór córas trádála bananaí an Aontais a chur i gcomhréir le dlí an EDT. Dá bhrí sin, le Comhaontú na Ginéive ar Thrádáil i mBananaí, comhaontú ar cuireadh inisileacha leis an 15 Nollaig 2009, déantar gach díospóid a bhaineann le trádáil i mbananaí a réiteach agus comhlíontar cuspóirí an EDT.

Faoi chuimsiú Chomhaontú na Ginéive ar Thrádáil i mBananaí, d'aontaigh an Coimisiún Eorpach clár forbartha a mholadh chun cabhrú leis na tíortha ACC arb iad na príomhonnmhaireoirí bananaí iad dul i dtaithí ar na hathruithe ar chóras allmhairiúcháin an AE. Tá gá le leasú ar Rialachán (CE) Uimh. 1905/2006 lena mbunaítear ionstraim maoinithe le haghaidh comhair um fhorbairt (DCI) de bharr an chláir um bearta tionlacain do bhananaí a bhaineann le stáit ACC, arb é is aidhm leis cabhrú le hearnálacha na mbananaí a athstruchtúrú sna deich dtír ACC arb iad na príomhonmmhaireoirí bananaí iad.

Ní bheidh feidhm ag an togra ach ó 2010 go 2013 agus tá raon feidhme an togra teoranta ó thaobh beartais agus impleachtaí buiséadacha de. Ní dhéanfaidh sé aon réamhbhreith ar thograí todhchaí le haghaidh na chéad ghlúine eile d'ionstraim airgeadais maidir le gníomhaíocht sheachtrach faoin gcéad chreat airgeadais eile.

4. Tuairim ón g COIMISIÚN AR NA LEASUITHE A RINNE PARLAIMINT NA h EORPA

4.1. Leasuithe ar ghlac an Coimisiún leo

Is féidir leis an gCoimisiún glacadh leis na leasuithe a chuir an Pharlaimint isteach in aithris 5.

4.2. Leasuithe ar dhiúltaigh an Coimisiún dóibh

Ní féidir leis an gCoimisiún glacadh leis na leasuithe a bhaineann le gníomhartha tarmligthe ná le saincheisteanna nós imeachta coiste (Aithris 12; Airteagail 21, 22(3), 23, 33(2), agus 35).

5. Conclúid

Leanfar leis an bplé leis na comhreachtóirí tar éis an dara léamh d'fhonn comhréiteach a bhaint amach agus is fearr go dtabharfar leis sin cearta substainteacha grinnscrúdaithe do Pharlaimint na hEorpa don chuid eile den Tréimhse Clárúchán Ilbhliantúil reatha agus go bhfágfar go mbeidh roghanna éagsúla ann don chéad tréimhse eile, lena n-áirítear go bhféadfaí dul i muinín gníomhartha tarmligthe agus urraim iomlán á tabhairt do na critéir atá bunaithe in Airteagal 290 den Chonradh ar Fheidhmiú an Aontais Eorpaigh.